નોંધનીય છે કે ભાગ્યોદય સોસાયટીની લૂંટની જેમ જ થોડા દિવસ અગાઉ એક જ રાતમાં વટવા રોકડા બ્રિજ પાસે એક દંપતી તથા દરિયાપુર મસ્કતી માર્કેટ પાસે શેરબજારની ઓફિસમાં કામ કરતા કર્મચારી પાસેથી પણ કુલ 13 લાખની લુંટ કરાઈ હતી. નરોડામાં રહેતા વેપારી ભરતભાઇ પટેલ ગાડી લઇને ઘરે આવ્યા ત્યારે જાણે તેમની રાહ જોઇને ઘર આંગણે જ ઉભા રહ્યા હોય તેમ બે લૂંટારુઓ તેમની ગાડીમાંથી રૂ.11.80 લાખ ભરેલી બેગ લૂંટીને ફરાર થઇ ગયા હતા. જે જોતા લાગી રહ્યું છે કે અમદાવાદ ધીરે ધીરે લૂંટારા માટે સ્વર્ગ બની રહ્યું છે.